kardosdrur/scandi-wiki huggingface dataset:
DM i quiz

DM i quiz er en quizkonkurrence, som afholdes hvert år af Dansk Quiz Forbund, og som skal finde Danmarks bedste quizzer og bedste quizhold. Mesterskabet har været afholdt siden 2010. Mesterskabet afholdes i begyndelsen af efteråret.

Format 
DM individuelt består af 2*2 runder adskilt af en lidt længere ”halvleg”; mellem runde 1 og 2, samt mellem runde 3 og 4, er der således kun en meget kort pause, hvor svar rettes og samles ind og nye spørgsmål udleveres. Hver runde varer 20 minutter, og der vil i hver runde være 20 spørgsmål. Det individuelle mesterskab vil således i alt have 80 spørgsmål. Der vil være et decider-spørgsmål, der kommer i spil i tilfælde af pointlighed. Decideren er ikke pointgivende i selve quizzen.

Hold-DM består af 4 runder af 24 min. med kortere pauser mellem hver runde. Hver runde indeholder 15 spørgsmål og således 60 spørgsmål i alt. Et af disse spørgsmål vil der være et decider-spørgsmål, der kun kommer i spil i tilfælde af pointlighed. Decideren er ikke pointgivende i selve quizzen.
Det første spørgsmål i hver runde er ledsaget af et musik-/lydklip. Der vil også være en række billeder tilknyttet en del af spørgsmålene. I begge tilfælde gælder det, at det præcise spørgsmål fremgår tydeligt af spørgsmålsformuleringer på de uddelte spørgsmålsark.

Vindere

Individuelt DM 
Følgende quizzere er endt i top 3 ved DM i quiz for individuelle quizzere:

Hold-DM 
Følgende quizhold er endt i top 3 ved DM i quiz for hold:

Eksterne henvisninger 
Dansk Quiz Forbunds officielle hjemmeside

Referencer 

Quiz
Quizzer
Etableret i 2010
Karby Odde

Karby Odde er en pynt på sydsiden af Karby Vig, ca. en kilometer vest for Karby, på vestsiden af øen Mors ud til Visby Bredning i  Limfjorden. Indenfor strandengene findes flere    Kystlaguner og strandsøer. Habitatområdet er en vigtig fuglelokalitet for de relativt sjældne og truede ynglefugle klyde, havterne og dværgterne.
Desuden yngler her brushane. Området er også vigtigt for trækfuglene lysbuget knortegås og hjejle. 

Karby Odde ligger i Natura 2000-område nr. 42 Mågerodde og Karby Odde, og er både EU-habitatområde og fuglebeskyttelsesområde.

Eksterne kilder og henvisninger

 
Natura 2000-basisanalyse Mågerodde og Karby Odde

Lokaliteter i Morsø Kommune 
Mors
Limfjorden
Skyum Bjerge

Skyum Bjerge er et  bakket landskab på østsiden af Thy, der når en højde af 47 moh. og udgør en del af Limfjordskysten ned mod Vilsund, syd for byen Vilsund, ca. 13 km syd for Thisted. Kløfter og dale er skabt ved smeltevandets erosion i slutningen af sidste istid. Fra det opdyrkede land går man gennem en mager granskov frem til en uforlignelig udsigt over den milde fjord. Et kort stykke græsbevokset forland danner overgang til en smal sandstrand ud til Limfjorden. På stranden har man smukke udsigter til både flade, rørbevoksede strandenge og gamle, stejle kystskrænter fra stenalderhavet.

Naturfredning
I 1955 blev 17 hektar fredet for at sikre at områdets smukke natur og gravhøje blev bevaret, og for at hindre især sommerhusbebyggelse og tilplantning. Årsagen til fredningen er hele 17 gravhøje fra bronzealderen, hvoraf de seks ligger smukt på række hen over en bakkekam. For at bevare de åbne arealer med hedelyng  og de mange andre  forskellige planter, sætter Thisted Kommune  gotlandske pelsfår på græs i området og  lader dem græsse på de stejle skrænter.

Eksterne kilder og henvisninger

 Om Skyum Bjerge på fredninger.dk

Fredede arealer i Danmark
Lokaliteter i Thisted Kommune
Limfjorden
Dansk Klokkemuseum

Dansk Klokkemuseum er et dansk museum for klokker, der har til huse i Over Lerte Kirke (nordøst for Jels) ved siden af Sønderjysk Skolemuseum. Museet blev etableret i 1991. Museet har sæsonåben i perioden maj til oktober.

Museer i Region Syddanmark
Museer etableret i 1991
Klokker
Bygninger, konstruktioner og anlæg i Haderslev Kommune
Morten Kjeldgaard

Morten Kjeldgaard (født 1. marts 1985) er en dansk danser, som er kendt for sin deltagelse i Vild med Dans.

Vild med dans

I 2022 deltog han i sæson 19 af Vild med dans, hvor han dansede med Katerina Pitzner.

I 2023 deltager Morten Kjeldgaard i sæson 20 af Vild med dans.
Han skal danse med realitydelrageren Mette Sommer.

Andre projekter
Morten Kjeldgaard har medvirket i en række forestillinger; Mama Mia, Cirkusrevyen, Flashdance m.m.  

Siden 2018 har Morten Kjeldgaard endvidere udviklet en række træningskoncepter blandt andet Dance Out og Move Fit.

Referencer

Eksterne henvisninger 
 

Professionelle dansere i Vild med dans
Dansere fra Danmark
Personer fra Nørresundby
Serbisk Wikipedia

Serbisk Wikipedia blev lanceret 16. februar 2003.

Kilder

Eksterne henvisninger 

Wikipedia efter sprog
Etableret i 2002
Serbisk sprog
Tyrkisk Wikipedia

Tyrkisk Wikipedia blev lanceret i december 2002.

Den 29. april 2017 blokerede den tyrkiske stat adgangen til Wikipedia. Årsagen til blokeringen er ikke offentliggjort, men det menes, at den tyrkiske regering vil hindre adgang til artikler med kritik af den tyrkiske indblanding i den syriske borgerkrig, herunder samarbejde mellem Tyrkiet og Islamisk Stat.

Kilder

Eksterne henvisninger 

Wikipedia efter sprog
Etableret i 2002
Wikipedia
Malajisk Wikipedia

Malajisk Wikipedia blev lanceret 12. august 2003.

Kilder

Eksterne henvisninger 

Wikipedia efter sprog
Etableret i 2003
Malajisk sprog
Baskisk Wikipedia

Baskisk Wikipedia blev lanceret 6. december 2001

Kilder

Eksterne henvisninger 

Wikipedia efter sprog
Etableret i 2001
Baskisk sprog
Geithus Station

Geithus Station (Geithus stasjon) er en tidligere jernbanestation på Randsfjordbanen, der ligger i bygden Geithus i Modum kommune i Norge.

Stationen åbnede 16. juli 1875, nogle år efter anlægget af banen. Oprindeligt hed den Gjethus, men stavemåden blev ændret til Gjeithus i april 1894 og til Geithus 1. september 1922. Stationen blev fjernstyret 17. december 1973 og gjort ubemandet 1. juli 1987. Betjeningen med persontog ophørte 13. juni 2004, men der er stadig krydsningsspor og sidespor på stedet, der derfor fortsat fremgår af Jernbaneverkets stationsoversigt.

Stationsbygningen blev opført efter tegninger af Georg Andreas Bull, der også stod for en række andre stationsbygninger på banen. Bygningen blev revet ned i 1992, hvorefter passagererne var henvist til et læskur.

Litteratur

Eksterne henvisninger 

 Geithus Station på Norske jernbanestasjoner

Noter 

Stationer på Randsfjordbanen
Jernbanestationer i Norge uden persontrafik
Etableret i 1875
Ophørt i 2004
Jernbanestationer i Viken
Esperanto Wikipedia

Esperanto Wikipedia blev lanceret 11. maj 2001.

Kilder

Eksterne henvisninger 

Wikipedia efter sprog
Etableret i 2003
Esperanto
Gulskogen Station

Gulskogen Station (Gulskogen stasjon) er en jernbanestation på Randsfjordbanen, der ligger i bydelen Gulskogen i Drammen i Norge. Stationen åbnede som holdeplads i 1868, to år efter banen, og blev opgraderet til station 1. januar 1873. Den nuværende stationsbygning blev opført i 1915 efter tegninger af Gudmund Hoel. Stationen har desuden et såkaldt cykelhotel (sykkelhotell), som man kan få adgang til ved at sende en sms til Jernbaneverket og deltage i en abonnementsordning.

Stationen ligger 55,27 km fra Oslo S, på strækningen mellem Drammen og Hokksund, der i dag regnes som en del af Sørlandsbanen. Den betjenes af lokaltog mellem Kongsberg og Eidsvoll.

Litteratur

Eksterne henvisninger 

Stationer på Randsfjordbanen
Etableret i 1868
Jernbanestationer i Viken
Hagabru Station

Hagabru Station (Hagabru holdeplass) er en tidligere jernbanestation på Randsfjordbanen, der ligger i Ringerike kommune i Norge. Stationen blev åbnet første gang som trinbræt 15. maj 1931 og kaldtes da for Broovergang ved Hagan. Den blev imidlertid nedlagt igen 13. november samme år, men den genopstod 25. januar 1960 som Hagabru 50 meter fra den oprindelige placering. Betjeningen med persontog ophørte 7. januar 2001. Stationen fremgår dog stadig af Jernbaneverkets stationsoversigt, selvom der kun er resterne af en perron tilbage.

Litteratur

Eksterne henvisninger

Noter 

Stationer på Randsfjordbanen
Jernbanestationer i Norge uden persontrafik
Etableret i 1931
Ophørt i 2001
Jernbanestationer i Viken
Bulgarsk Wikipedia

Bulgarsk Wikipedia blev lanceret 6. december 2003.

Kilder

Eksterne henvisninger 

Wikipedia efter sprog
Etableret i 2003
Bulgarsk sprog
Klavs Randsborg

Klavs Randsborg (28. februar 1944 - 13. november 2016) var en dansk arkæolog og professor på Københavns Universitet. Hans forskning fokuserede på bronzealderen og vikingetiden, og han skrev flere bøger om emnet.

Ud over at have gravet i Danmark, har han foretaget udgravninger i omkring det Ægæiske Hav, midtvesten i USA, Ukraine, Bulgarien, Kefallonia, Ghana, Benin. Han har været gæsteprofessor i Storbritannien, Holland, Tyskland (Frankfurt) og George Washington University i St. Louis i USA.

Fra 1984 var Randsborg hovedredaktør på det arkæologiske tidsskrift Acta Archaeologica.

I 1998 blev han leder af to arkæologiske projekter i Vestafrika.

Bibliografi 
 The First Millennium AD in Europe and the Mediterranean (1991) 
 The Anatomy of Denmark (2009) 
 The Archaeology of Death (New Directions in Archaeology) (2009) 
 Bronze Age Textiles (Debates in Archaeology) (2011) 
 Danskernes huse på Guldkysten 1659-1850 (antologi), (2011) .
 Roman Reflections (Debates in Archaeology) (2015)

Artikler 
 "Handel, plyndring eller landbrugsekspansion – tre centrale aspekter af vikingetiden"(Historisk Tidsskrift, 14. række, Bind 2; 1981)
 
 "Myte og storpolitik", Skalk 2008 nr. 6; s. 16-17.
 (sammen med Flemming Kaul): "Hurtige vogne" (Skalk nr 2, 2008; s. 3-7)

Referencer

Eksterne henvisninger 
 

Professorer fra Københavns Universitet
Arkæologer fra Danmark
Minangkabau Wikipedia

Wikipedia bahaso Minangkabau blev lanceret 7. februar 2003.

Kilder

Eksterne henvisninger 

Wikipedia efter sprog
Etableret i 2003
Austronesiske sprog
Handbjerg Kirke

Handbjerg Kirke ligger på et højdedrag to km syd for landsbyen Handbjerg i Handbjerg Sogn, Holstebro Kommune (Viborg Stift), cirka 12 km nordøst for Holstebro.

Bygning og inventar 
Den ældste del af kirken er bygget af kvadersten i romansk stil. Tårnet er lavet af en kombination af genbrugte kvadre og munkesten, mens våbenhuset er bygget af teglsten og hvidkalket i lighed med det meste af tårnet. Taget på kor og skib er af bly, mens tårnets og våbenhuset tage er af rødt tegl.

Altertavlen er et skabsalter med en række figurer med korsfæstelsen som det centrale motiv. Oven over de tre fløje findes trekantede topbilleder med Jesus i krybben og engle. Prædikestolen med tilhørende lydhimmel er fra begyndelsen af 1600-tallet og udført i renæssancestil; det fremstår uden malede motiver. Over døbefonten findes en gammel himmel med runetegn i højskrift – betydningen er ukendt. Selve døbefonten er udført i granit i romansk stil. Runeindskriften i døbefonten, Isli, er formentlig stenhuggerens navn.

Der findes tre kirkeskibe ophængt i kirken. De er modeller af henholdsvis Stjernen, Vasa og Norske Løve. De to sidste er begge påbegyndt af en britisk pilot, Raymond Marquis Nielsen, og færdiggjort af en lokal kunstner, Arne Christensen, der skænkede dem til kirken.

Orglet er ganske nyt, fra 2008, og har fem stemmer. Klokken er fra 1911.

Historie 
Handbjerg Kirkes kor og skib stammer fra 11-1200-tallet, mens tårn og våbenhus er bygget til senere; det første våbenhus blev opført senest i 1663, men det blev erstattet af et nyt i 1857.

Kirken var i en periode på omkring halvandet hundrede år fra 1682 i familien de Lindes eje; denne familie ejede Handbjerg Hovgård, der ligger lidt nordøst for kirke. I kirken findes et epitafium med inskription fra en sarkofag til Hellena Christina de Linde samt et gravkammer til slægten.

Kirken har været restaureret i flere omgange, heriblandt adskillige gange i 1600- og 1700-tallet. Under en af de senere restaureringer, i 1912-20, blev der gået ret voldsomt til værks, idet flere tidligere dele af interiøret blev slet og ret kasseret. Nogle figurer fra middelalderen blev dog reddet til loftet, og disse er genintroduceret i alterskabet i 1958, hvor også tårnet blev bygget en etage højere. En anden restaurering i 1995 fik blandt andet bragt en gammel himmel over døbefonten tilbage til sin rette plads, lige som nogle gamle topstykker over alteret kom på plads igen.

I perioden fra 1759 til ca. 1910 lå fattighuset Handbjerg Hospital ved kirken. Hospitalet var baseret på et legat fra Hendrik de Linde og husede 1764-1875 mellem to og fire fattige.

Referencer

Eksterne henvisninger 
 Handbjerg Kirke hos KortTilKirken.dk

Kirker i Holstebro Kommune
Kirker i Viborg Stift
Jeppe Sand

Jeppe Sand (2. maj 1990) er en dansk skuespiller, sceneinstruktør, musiker og kunstnerisk leder. 

Jeppe har en baggrund som skuespiller på Odense Internationale Musikteater. Han har sidenhen arbejdet mest som sceneinstruktør på bl.a. Odense Teater, Teater Momentum og Det Skrå Teater. 

Jeppe blev i 2010 teaterleder af Det Skrå Teater, som er et lille, eksperimenterende projektteater med base i Odense. I 2022 blev Jeppe teaterdirektør på Teater Momentum. 

I 2013 skabte Jeppe teaterforestillingen "Kirkegården", som blev national samtaleemne, idet den spillede på en kirkegård. I 2014 skabte Jeppe "Bådflygtninge" som spillede på en sejlende båd. 

I 2013 udgav han, sammen med Sune Vesterlund, albummet "Frie Tankers Magt" med 11 selvskrevne numre.

I 2014 blev Jeppe Sand og Susan A. Olsen forstandere på Ryslinge Højskole, som var lukningstruet. De skabte en teaterhøjskole, som i dag er både vækstende og eftertragtet. 

Jeppe holder foredrag om kreativitet, sorg og personlig gennemslagskraft. 

Jeppe har i 2018 en dimplom i "Ledelse af kunst og kultur" fra Den Danske Scenekunstskole.

Kilder

Eksterne henvisninger 
 http://www.jeppesand.dk
 http://www.ryslinge-hojskole.dk
 http://www.detskraateater.dk
 http://gatewaymusic.dk/album/20410 
 https://www.youtube.com/watch?v=QuxVOBUcmSc

Teaterskuespillere fra Danmark
Appen

Appen er en by og en kommune i det nordlige Tyskland, beliggende i Amt Moorrege under Kreis Pinneberg i den sydlige del af delstaten Slesvig-Holsten.

Geografi 
Kommunen Appen ved Landstraße 106 mellem Pinneberg og Moorrege ligger i det største sammenhængende planteskoleområde i Europa.

Kommunen består ud over Appen af landsbyerne Appen-Etz, Unterglinde og Schäferhof. Appen ligger mellem Pinneberg og Wedel i nærheden af det beskyttede landskab Holmer Sandberge og skoven Klövensteen.

Vigtig for kommunen Appen er den nærliggende flyveplads Flugplatz Uetersen-Heist og Marseille-Kaserne der er hjemsted for en underofficerskole for Luftwaffe (USLw).

Nabokommuner 
 Hamborg, bydelen Hamburg-Rissen
 Heist
 Holm
 Moorrege
 Pinneberg
 Prisdorf
 Tornesch
 Uetersen
 Wedel

Eksterne kilder/henvisninger 

 Kommunens side  på amtets websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Kommuner i Slesvig-Holsten
Byer i Kreis Pinneberg
Kasakhisk Wikipedia

Kasakhisk Wikipedia blev lanceret 2. juni 2002.

Kilder

Eksterne henvisninger 

Wikipedia efter sprog
Etableret i 2002
Kasakhisk sprog
Dragerup Skov

Dragerup Skov er en privat skov der ligger 4 km øst for Holbæk og tilhører Eriksholm Gods. Skoven ligger mod øst ud til Isefjordens Inderbredning. Mod nord støder skoven op mod Holbæk Golfklubs baner. Syd for skoven ligger et andet skovområde, Erikholmskoven. Skoven består af blandet nåle- og løvtræ og har et areal på ca. 135 ha.

Skoven bærer præg af at have været tidligt beboet med en række fortidsminder. Desuden findes flere tegn på militær tilstedeværelse i skoven. Søminestationen eller rettere Torpedostationen ligger ud mod Inderbredningen og inde i skoven findes en lang række militære depotbygninger.

Geologi og skovens historie

Efter sidste istid lå Holbæk fjordområde tilbage som et dalstrøg. Det lave lune kystvand har været rig på østers og muslinger, hvorfor der er fundet en række "køkkenmøddinger" især i skrænterne langs kysten.Spor fra en tidlig befolkning i skoven findes med ca. 25 gravhøje primært fra ældre bronzealder

Dyre- og planteliv
Skoven drives nu med intensiv skovdrift i frodig muldjord. Langs kysten findes der fredet naturskovspræget kystskov og her findes kalkelskende vækster som blå anemoner og orkideer. Skovbrynet er et af landets mest artsrige.

Militær anvendelse

Den militære aktivitet i skoven begyndte i slutningen af 1800-tallet.I 1883 blev den første bygning til en flådestation bygget, Torpedostationen ved Bramsnæsvig. Formålet var, at have et sted til at afprøve torpedoer ved afskydning op igennem Isefjorden mod Orø. Stedet fungerede som sådan frem til 2. verdenskrig. Herefter har stedet været brugt som nødkaserne. I skoven findes en række depotbygninger og nogle af disse blev bygget under den kolde krig med det formål, at kunne opbevare atomare granater og andre militære forsyninger.

Kilder

Eksterne henvisninger
 Holbæk Købstads Historie, Albert Thomsen. 
 Brochure Danmarks Naturfredningsforening: På tur ved Eriksholm
 Fredninger.dk - Eriksholms skovkyster 

Skove i Danmark
Holbæk Kommunes geografi
Joseph Corré

Joseph Ferdinand Corré (født 30. november 1967 i Clapham) er en britisk forretningsmand mest kendt som medstifter af undertøjsfirmaet Agent Provocateur i 1994.

Han er søn af den britiske impresario og Sex Pistols manager Malcolm McLaren og modedesigneren Vivienne Westwood.

Corré blev i juni 2007 tildelt en MBE for hans bidrag til modeindustrien, men han afviste at modtage den i protest mod afgående Premierminister Tony Blairs handlinger i Iraq.

I forbindelse med 40 års jubilæet for udgivelsen af Sex Pistols debutsingle Anarchy in the U.K., brændte Corré en række samlerobjekter relateret til punkbevægelsen. Objekterne havde en anslået værdi af £5 millioner.

Noter

Eksterne henvisninger 
 Frekke Agent Provocateur åpner i Norge, kjendis.no 
 Agent Provocateurs hjemmeside
 Like mother, like son, vogue.co.uk

Personer fra London
Heinrich Otte

Heinrich Otte (født 24. marts 1808 i Berlin, død 12. august 1890 i Merseburg) var en tysk kunsthistoriker og arkæolog.

Otte, af livsstilling præst, har skabt grundlæggende (gerne i flere oplag udkomne) arbejder som Handbuch der Christlichen Kunstarchäologie des deutschen Mittelalters, Archäologisches Wörterbuch og Geschichte der romanischen Baukunst in Deutschland (Leipzig 1861—74).

Kilder 

  

Præster fra Tyskland
Kunsthistorikere fra Tyskland
Arkæologer fra Tyskland
Faglitterære forfattere fra Tyskland
Tysksprogede forfattere
Tyskere i 1800-tallet
Personer fra Berlin
Friedrich Wilhelm Otte den yngre

Friedrich Wilhelm Otte (født 9. december 1763 i Risby i Svansen, død 8. september 1851 i landsbyen Kollerup i Store Solt) var en landøkonomisk forfatter. 

Efter at have gennemgået Domskolen i Slesvig studerede han kameralvæsen ved Universitetet i Kiel og udnævntes 1791 til landinspektør for 
hertugdømmerne. Han var en kundskabsrig, meget virksom og urolig mand, der i det følgende slægtled udfoldede en ikke ringe forfattervirksomhed. Hans talrige afhandlinger af økonomisk natur: om livegenskabets ophævelse, om godsudstykning, om skatteforhold, om smughandel og meget mere, offentliggjordes i hertugdømmernes forskellige tidsskrifter fra 1791-1832. I 1796 udgav han: Oeconomisch-statistische Beschreibung der Insel Fehmern. I 1830 udnævntes han til etatsråd.

Kilder 

  

Nationaløkonomer fra Danmark
Etatsråder fra Danmark
Faglitterære forfattere fra Danmark
Tysksprogede forfattere
Danskere i 1700-tallet
Danskere i 1800-tallet
Personer fra Sønderjylland (på tværs af landegrænser)
Peder Galt

Peder Galt (1584-1644), var en dansk admiral. Fra 1621–24 var han sendemand i Stockholm. og udmærkede sig i Slaget på Kolberger Heide 1644.

1627 gik han i søtjeneste, blev i 1630 underadmiral, senere admiral og kommanderede i 1631 en eskadron i Østersøen . Galt var dog mere interesseret i poesi og retshistorie end af søen. 1644 blev Galt dog viceadmiral i generaladmiralens eskadron og deltog i søslaget på Kolberger Heide i 1644. Da generaladmiralen i slaget blev såret, blev Galt befalingsmand for dennes eskadron og en slags øverstkommanderende, om end underordnet kong Christian 4.. 27 juni gav kongen Galt ordre om at angribe svenskerne, men orden var ganske utydelig, og Galt forsømte den lejlighed at angribe, som 30. juli viste sig. 31 juli fik Galt ordre om at vende tilbage til sin post som viceadmiral, og siden den svenske flåde er sluppet ud fra Kielerfjord, noget som snarere var kongens end Galts fejl, blev han draget til ansvar og blev af rigsrådet dømt til døden for sin ulydighed. Trods dommernes forbønner blev Galt 31. august henrettet på Slotspladsen i København. Galts depecher fra Stockholm er blevet udgivet i Historiske dokumenter 26:1 (i 1920)..

Eksterne kilder og henvisninger 

 Svensk uppslagsbok, Malmö 1932
 Til dels efter ver. 16596558 på svensk Wikipedia

Søofficerer fra Danmark
Henrettede personer fra Danmark
Slovakisk Wikipedia

Slovakisk Wikipedia blev lanceret 23. september 2003.

Gallery

Kilder

Eksterne henvisninger 

Wikipedia efter sprog
Etableret i 2003
Slovakisk sprog
Store Klit

Store Klit (dansk), Großdün (tysk) eller Gratdün (nordfrisisk) er en cirka 27 m stor klit og en bebyggelse på den sydslesvigske og nordfrisiske ø Amrum umiddelbart syd for landsbyen Sydtorp. Tæt på bebyggelsen ligger fyrtårnet Amrum.

Amrum
Armensk Wikipedia

Armensk Wikipedia blev lanceret i januar 2003.

Kilder

Eksterne henvisninger 

Wikipedia efter sprog
Etableret i 2003
Armensk sprog
Abu Dhabis Grand Prix 2016

Abu Dhabis Grand Prix 2016 (officielle navn: 2016 Formula 1 Etihad Airways Abu Dhabi Grand Prix) var et Formel 1-løb som blev arrangeret 27. november 2016 på Yas Marina Circuit i Abu Dhabi i Forenede Arabiske Emirater. Det var det 21. og sidste løb i Formel 1-sæsonen 2016 og det ottende Abu Dhabis Grand Prix. 

Løbet blev vundet af Mercedes-køreren Lewis Hamilton, som startede fra pole position. På andenpladsen kom hans teamkollega Nico Rosberg, som dermed sikrede sig sit første verdensmesterskab, med bare 5 points margin til Hamilton. På tredjepladsen kom Ferraris Sebastian Vettel.

Resultater

Kvalifikation

Løbet 

Noter til tabellerne

Stillingen i mesterskaberne efter løbet 

Kørermesterskabet

Konstruktørmesterskabet

Referencer

Eksterne henvisninger 

Abu Dhabis Grand Prix
Formel 1 2016
Liste over operaer af Antonio Vivaldi

Dette er en komplet liste over operaer af Antonio Vivaldi (1678–1741).

Vivaldi hævdede selv at have komponeret 94 operaer; for 49 af disse er han sikkert identificeret som ophavsmand. Videre er 22 af disse bevaret i autografe partitur, 16 er helt i Vivaldis håndskrift. De fleste opbevares i nationalbibliotket i Torino, sammen med omtrent 450 manuskripter af Vivaldis værker i omtrent alle af hans tids musikformer.

Praksis med at omarbejde værker under forskellige titler og skabe pastiger har forvirret musikforskere.

Alle Vivaldis værker regnes som dramma per musica, som var hans egen samtids betegnelse på det som senere fik navnet opera seria.

Noter

Litteratur 
 Eric Cross: "Vivaldi, Antonio" (i: The New Grove Dictionary of Opera, red. Stanley Sadie (London 1992) )

Vivaldi
Værker af Antonio Vivaldi
Allied (film)

Allied er en film fra 2016 instrueret af Robert Zemeckis efter manuskript af Steven Knight. Brad Pitt, Marion Cotillard, Lizzy Caplan, Matthew Goode og Jared Harris spiller hovedrollerne i filmen.

Medvirkende 
 Brad Pitt som Max Vatan
 Marion Cotillard som Marianne Beausejour
 Jared Harris som Frank Heslop
 Matthew Goode som Guy Sangster
 Lizzy Caplan som Bridget Vatan
 August Diehl som Hobar
 Camille Cottin som Monique
 Anton Lesser som Emmanuel Lombard
 Daniel Betts som George Kavanagh
 Marion Bailey som Fru Sinclair

Kilde

Eksterne links 
 
 

Amerikanske film fra 2016
Thrillerfilm fra USA
Krigsfilm fra USA